CELEX: 62021TN0618
Language: da
Date: 2021-09-27 00:00:00
Title: Sag T-618/21: Sag anlagt den 27. september 2021 — WV mod CdT

15.11.2021   
            
            
               DA
            
            
               Den Europæiske Unions Tidende
            
            
               C 462/58
            
         
      Sag anlagt den 27. september 2021 — WV mod CdT
      (Sag T-618/21)
      (2021/C 462/71)
      Processprog: fransk
      
         Parter
      
      
         Sagsøger: WV (ved advokaterne L. Levi og A. Champetier)
      
         Sagsøgt: Oversættelsescentret for Den Europæiske Unions organer (CdT)
      
         Sagsøgerens påstande
      
      
                  —
               
               
                  Sagen fremmes til realitetsbehandling og sagsøgeren gives medhold.
               
            
                  —
               
               
                  Annullation af afgørelsen af 26. november 2020, hvorved sagsøgerens tidsubegrænsede ansættelse opsiges pr. 31. december 2020.
               
            
                  —
               
               
                  Om fornødent annullation af afgørelsen af 17. juni 2021, hvorved sagsøgerens klage af 26. februar 2021 over den oprindelige afgørelse af 26. november 2020 afslås.
               
            
                  —
               
               
                  Sagsøgte tilpligtes at erstatte sagsøgerens økonomiske tab.
               
            
                  —
               
               
                  Sagsøgte tilpligtes at erstatte sagsøgerens ikke-økonomiske tab, der efter ret og billighed er opgjort til 15 000 EUR.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om tilsidesættelse af artikel 16 og artikel 48 i ansættelsesvilkårene for de øvrige ansatte i Den Europæiske Union (herefter »ansættelsesvilkårene«), henset til CdT’s opfattelse af begrebet »orlov med løn«.
               
            
                  2.
               
               
                  Andet anbringende om tilsidesættelse af artikel 16 og artikel 48 i ansættelsesvilkårene henset til artikel 34 i Den Europæiske Unions charter om grundlæggende rettigheder og af omsorgspligten samt tilsidesættelse af artikel 59, stk. 4, i vedtægten for tjenestemænd i Den Europæiske Union.
               
            
                  3.
               
               
                  Tredje anbringende om tilsidesættelse af retten til at blive hørt.